|  |  |
| --- | --- |
| ที่ | (ที่อยู่หน่วยงานของรัฐเจ้าของเรื่อง) |

ว/ด/ป

แบบหนังสือเสนอเรื่องต่อคณะรัฐมนตรี

(ประเภทเรื่องการขออนุมัติโครงการและงบประมาณ)

เรื่อง ….(ชื่อเรื่อง)....

เรียน เลขาธิการคณะรัฐมนตรี

อ้างถึง (ถ้ามี)

สิ่งที่ส่งมาด้วย ๑. หนังสือนายกรัฐมนตรี/รองนายกรัฐมนตรีให้ความเห็นชอบให้นำเสนอเรื่องต่อคณะรัฐมนตรี

๒. รายงานผลการศึกษาความเหมาะสมและความเป็นไปได้ของโครงการ (Feasibility Study)

๓. ความเห็นของสำนักงานสภาพัฒนาการเศรษฐกิจและสังคมแห่งชาติ หรือหน่วยงาน  
ที่เกี่ยวข้อง (ถ้ามี)

๔. ความเห็นสำนักงบประมาณ (ถ้ามี)

๕. เอกสารอื่น ๆ (ถ้ามี)

๖. รายละเอียดข้อมูลที่หน่วยงานของรัฐต้องเสนอพร้อมกับการขออนุมัติต่อคณะรัฐมนตรี ตามมาตรา ๒๗ หรือ มาตรา ๒๘ แห่งพระราชบัญญัติวินัยการเงินการคลังของรัฐ พ.ศ. ๒๕๖๑

ด้วย ... (ชื่อหน่วยงานของรัฐเจ้าของเรื่อง/คณะกรรมการเจ้าของเรื่อง) ... ขอเสนอเรื่อง ......... (ชื่อเรื่อง) ......... มาเพื่อคณะรัฐมนตรีพิจารณา โดยเรื่องนี้เข้าข่ายที่จะให้นำเสนอคณะรัฐมนตรีได้  
ตามพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. ๒๕๔๘ มาตรา ๔ (๘) หรือ (๑๑)ทั้งนี้ นายกรัฐมนตรี/รองนายกรัฐมนตรี (นาย.................) กำกับการบริหารราชการ...(ชื่อหน่วยงานของรัฐเจ้าของเรื่อง)...   
ได้เห็นชอบให้นำเรื่องดังกล่าวเสนอคณะรัฐมนตรีด้วยแล้ว (โปรดแนบคำสั่งของนายกรัฐมนตรี/  
รองนายกรัฐมนตรีที่เป็นลายลักษณ์อักษรเป็นสิ่งที่ส่งมาด้วย)

ทั้งนี้ เรื่องดังกล่าวมีรายละเอียด ดังนี้

**๑. เหตุผลความจำเป็นที่ต้องเสนอคณะรัฐมนตรี**

- กรณีการเสนอโครงการตามมาตรา ๔ (๘) ให้ระบุว่า **โครงการที่เสนอในเรื่องนี้   
เป็นการริเริ่มโครงการลงทุนขนาดใหญ่ของหน่วยงานใด มีวงเงินลงทุนเท่าใด** (การเสนอเรื่องนี้  
โครงการจะต้องมีวงเงินลงทุนตั้งแต่ ๑,๐๐๐ ล้านบาท ขึ้นไป)

- กรณีการเสนอของบประมาณตามมาตรา ๔ (๑๑) เรื่องที่ต้อง**ใช้งบประมาณแผ่นดินนอกเหนือจากที่ได้รับอนุมัติไว้แล้ว**ตามกฎหมายว่าด้วยงบประมาณรายจ่ายประจำปีหรืองบประมาณรายจ่ายเพิ่มเติม โดยให้ระบุว่าเหตุใดจึงไม่สามารถเสนอขอรับจัดสรรงบประมาณรายจ่ายประจำปีตามขั้นตอนปกติได้

**๒ ความเร่งด่วนของเรื่อง**

ระบุกำหนดเวลาที่จะต้องดำเนินการในเรื่องต่าง ๆ ที่เกี่ยวข้องและกำหนดเวลาช้าสุด  
ที่คณะรัฐมนตรีจะต้องมีมติเพื่อให้ทันการดำเนินการในเรื่องนั้น ๆ ซึ่งการมีข้อมูลที่ชัดเจนในเรื่องความเร่งด่วนจะทำให้สามารถนำเรื่องเสนอต่อคณะรัฐมนตรีได้ทันตามกำหนดเวลา

(เรื่องที่ไม่มีความเร่งด่วน ให้ระบุว่า “ไม่มี”)

/**๓.** **สาระสำคัญ** ...

- ๒ -

**๓. สาระสำคัญและข้อเท็จจริง**

๓.๑ ระบุความเป็นมาของเรื่องที่จะเสนอและสภาพปัญหาเพื่อปูพื้นฐานของเรื่องให้คณะรัฐมนตรีได้มีข้อมูลย้อนหลังประกอบการพิจารณาตัดสินใจ

๓.๒ ระบุสิ่งที่ดำเนินการมาแล้ว เช่น กรณีเป็นแผนงาน/โครงการ หรือเรื่องที่ได้ดำเนินการมาแล้ว จะต้องเสนอสรุปผลการดำเนินงานที่ผ่านมา หรือผลการประเมินหรือผลการติดตาม  
การดำเนินงานเพื่อคณะรัฐมนตรีจะได้มีข้อมูลประกอบว่าการดำเนินงานที่ผ่านมาได้ผลเป็นอย่างไรเพื่อใช้เป็นฐานในการวินิจฉัยความคุ้มค่าหรือความเหมาะสมของการดำเนินงานต่อไป

๓.๓ ระบุสาระข้อเท็จจริงของเรื่องที่สอดคล้องกับข้อเสนอของหน่วยงานของรัฐ   
ในข้อ ๘ ซึ่งเป็นการอธิบายให้เข้าใจถึงเนื้อหาสาระของประเด็นที่ขอให้นำเสนอต่อคณะรัฐมนตรี   
โดยสาระสำคัญของโครงการลงทุนหรือการใช้งบประมาณแผ่นดินนอกเหนือจากที่ได้รับอนุมัติไว้แล้วอย่างน้อยต้องประกอบด้วยหลักการและเหตุผลในการจัดทำโครงการความสอดคล้องกับนโยบายและแผนที่เกี่ยวข้อง วัตถุประสงค์ เป้าหมาย ขอบเขตและระยเวลาโครงการ แผนการดำเนินโครงการ ความพร้อมในการดำเนินโครงการ ประมาณการค่าใช้จ่ายและแหล่งเงิน ผลตอบแทนการลงทุนและสมมติฐานที่เกี่ยวข้อง ความเสี่ยงของโครงการ ผลกระทบต่อฐานะทางการเงินของหน่วยงานเจ้าของโครงการ

๓.๔ กรณีที่มีกฎหมาย มติคณะรัฐมนตรี หรือคำสั่งใด ๆ กำหนดให้ต้องศึกษาวิเคราะห์ในเรื่องนี้ก่อนดำเนินการ ให้สรุปผลการศึกษาและเสนอรายงานการศึกษามาด้วย (ถ้ามี)

**๔. ประโยชน์และผลกระทบ**

๔.๑ ระบุประโยชน์ที่ประเทศไทยและ/หรือภาคส่วนต่าง ๆ จะได้รับจากการดำเนินการ  
โครงการลงทุนขนาดใหญ่/การใช้งบประมาณแผ่นดินในเรื่องนี้

๔.๒ ระบุผลกระทบที่จะเกิดขึ้น โดยหากดำเนินการโครงการลงทุนขนาดใหญ่/  
การใช้งบประมาณแผ่นดินในเรื่องนี้จะก่อให้เกิดผลกระทบต่อประชาชนกลุ่มใดบ้าง รวมถึงหน่วยงานของรัฐ  
ที่เกี่ยวข้องจะต้องเตรียมการเพื่อรองรับอย่างไร

**๕. ค่าใช้จ่ายและแหล่งที่มา หรือการสูญเสียรายได้**

ระบุจำนวนเงินและแหล่งที่มาของเงินที่ต้องการใช้ในโครงการลงทุนขนาดใหญ่ในเรื่องนี้ให้ชัดเจน รวมถึงผลการดำเนินการตามพระราชบัญญัติวินัยการเงินการคลังของรัฐ พ.ศ. ๒๕๖๑ มาตรา ๒๗ หรือมาตรา ๒๘ หรือตามระเบียบว่าด้วยการบริหารงบประมาณรายจ่ายงบกลาง รายการเงินสำรองจ่าย  
เพื่อกรณีฉุกเฉินหรือจำเป็น พ.ศ. ๒๕๖๒

**๖. ความเห็นหรือความเห็นชอบ/อนุมัติของหน่วยงานที่เกี่ยวข้อง**

ความเห็นของหน่วยงานหรือคณะกรรมการที่เกี่ยวข้อง ให้สรุปสาระสำคัญของความเห็นให้ชัดเจน รวมทั้งให้ส่งหลักฐานการพิจารณาในเรื่องดังกล่าว เช่น หนังสือแจ้งผลการพิจารณาและรายงาน  
การประชุมมาพร้อมเรื่องที่เสนอคณะรัฐมนตรีด้วยหากยังไม่ได้รับแจ้งผลการพิจารณาก็ให้ระบุด้วย

(เรื่องที่ไม่มีความเห็นฯ ให้ระบุว่า “ไม่มี”)

/**๗. ข้อกฎหมาย** ...

- ๓ -

**๗. ข้อกฎหมายและมติคณะรัฐมนตรีที่เกี่ยวข้อง**

ระบุชื่อกฎหมายและมาตรา/ข้อที่เกี่ยวข้อง พร้อมทั้งสรุปสาระสำคัญของข้อกฎหมายดังกล่าว รวมทั้งระบุมติคณะรัฐมนตรีอื่น ๆ ที่เกี่ยวข้องกับเรื่องนี้ โดยระบุวันที่คณะรัฐมนตรีมีมติและชื่อเรื่องให้ชัดเจน [มติคณะรัฐมนตรีเมื่อวันที่... (เรื่อง...)] ซึ่งนอกเหนือจากที่ระบุไว้ในข้อ ๑

(หากไม่มี ให้ระบุว่า “ไม่มี”)

**๘.** **ข้อเสนอของหน่วยงานของรัฐ/คณะกรรมการเจ้าของเรื่อง**

๘.๑ ...........................

๘.๒ ...........................

ระบุชื่อโครงการลงทุนขนาดใหญ่/กิจกรรมที่ต้องใช้งบประมาณแผ่นดินที่หน่วยงานของรัฐเจ้าของเรื่องต้องการให้คณะรัฐมนตรีมีมติอนุมัติหรือเห็นชอบ รวมถึงระบุกรอบวงเงินสำหรับดำเนินโครงการ  
ให้ชัดเจน

(หากระบุข้อเสนอไม่ชัดเจน อาจส่งผลให้หน่วยงานของรัฐเจ้าของเรื่องจะต้องแจ้งข้อมูลเพิ่มเติมเพื่อให้เกิดความชัดเจนว่าประสงค์จะให้คณะรัฐมนตรีมีมติอนุมัติ เห็นชอบ หรือมีมติในเรื่องใด)

จึงเรียนมาเพื่อโปรดพิจารณานำเสนอคณะรัฐมนตรีต่อไป (ในกรณีที่มีการระบุชั้นความลับของเรื่อง หากประสงค์จะยกเลิกหรือปรับชั้นความลับของเรื่องดังกล่าว ให้ระบุต่อท้าย เช่น “ทั้งนี้ หากคณะรัฐมนตรี  
มีมติอนุมัติหรือเห็นชอบตามที่เสนอแล้ว ให้ยกเลิกชั้นความลับตั้งแต่วันที่คณะรัฐมนตรีมีมติ”)

ขอแสดงความนับถือ

( )

รัฐมนตรีว่าการกระทรวง .........

(ต้องเป็นผู้มีอำนาจลงนามตามนัยมาตรา ๖ แห่งพระราชกฤษฎีกาว่าด้วยการเสนอเรื่อง   
 และการประชุมคณะรัฐมนตรี พ.ศ. ๒๕๔๘ เท่านั้น)

หน่วยงานของรัฐเจ้าของเรื่อง

โทร (ชื่อเจ้าหน้าที่เจ้าของเรื่อง)

โทรสาร

ไปรษณีย์อิเล็กทรอนิกส์